ΑΝΑΚΟΙΝΩΣΕΙΣ
Αριθμ. 453451
Τροποποίηση εγκεκριμένου σχεδίου πόλεως
Σπηλίου Δήμου Αγ. Βασιλείου, Π.Ε. Ρεθύμνης
(σύμφωνα με το Κεφαλαίο Η’ του ν. 4759/2020),
με άρση ρυμοτομικής απαλλοτρίωσης σε τμήμα ιδιοκτησίας που καταλαμβάνει τμήμα του
Κ.Χ. εντός του Ο.Τ. 28 και επανεπιβολή της ρυμοτομικής απαλλοτρίωσης των τμημάτων αυ-
τής που ρυμοτομούνται για την δημιουργία δρόμου με ταυτόχρονη πράξη επιβολής εισφοράς σε
γη (σύμφωνα με την παρ. 4 του άρθρου 90 του
ν. 4759/2020).
Ο ΠΕΡΙΦΕΡΕΙΑΡΧΗΣ ΚΡΗΤΗΣ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και Αποκεντρωμένης Διοίκησης - Πρόγραμμα
Καλλικράτης» (Α’ 87).
2. Το π.δ. 149/2010 «Οργανισμός της Περιφέρειας Κρήτης» (Α’ 242).
3. Το από 17.07.1923 ν.δ. «Περί σχεδίων πόλεων, κώμων και συνοικισμών του Κράτους και οικοδομής αυτών»
(Α’ 228).
4. Τον ν. 1337/1983 (Α’ 33).
5. Τα άρθρα 152 και 154 του Κώδικα Βασικής Πολεοδομικής Νομοθεσίας (π.δ. 14/1999, Δ’  580).
6. Το άρθρο 29 του ν. 2831/2000 (Α’ 140).
7. Τον ν. 4067/2012 (Α’ 79).
8. Τον ν. 4315/2014 «Πράξεις εισφοράς σε γη και χρήμα - Ρυμοτομικές απαλλοτριώσεις και άλλες διατάξεις»
(Α’ 269).
9. Το υπ’ αρ. 41896/12.10.2015 έγγραφο του Υπουργείου Περιβάλλοντος και Ενέργειας (Υ.Π.ΕΝ.).
10. Την υπό στοιχεία Ε 123/15/ΕΓΚ.1/61: υποβλητέα
στοιχεία προτάσεων εγκρίσεως ή τροποποιήσεως πολεοδομικών σχεδίων.
11. Την υπό στοιχεία Ε.4546/551/ΕΓΚ.8/75 εγκύκλιο
«Προτάσεις τροποποιήσεως ρυμοτομικών σχεδίων κ.λπ.».
12. Την υπό στοιχεία Εγκ.- 43511/191/55/13.06.1988
(Εγκ. 55/1988) «Οδηγίες και προδιαγραφές για τροποποιήσεις, επεκτάσεις ρυμοτομικών σχεδίων».
13. Την υπό στοιχεία Εγκ.- 18894/6/05.05.2006 (Εγκ. 6/
2006) «Άσκηση αρμοδιοτήτων πολεοδομικού σχεδιασμού».
14. Την υπό στοιχεία Εγκ.-29829/14.06.2012 (Εγκ.
10/2012) «Αρμοδιότητες γνωμοδότησης ΣΥΠΟΘΑ Περιφερειακών Ενοτήτων/Περιφερειών για θέματα πολε-
οδομικού σχεδιασμού».
15. Την υπό στοιχεία 515 ΠΕ/2012 απόφαση του Γενικού Γραμματέα Αποκεντρωμένης Διοίκησης Κρήτης
«Έγκριση σχεδίου χωρικής και οικιστικής οργάνωσης
ανοικτής πόλης (Σ.Χ.Ο.Ο.Α.Π.) Δήμου Λάμπης Νομού
Ρεθύμνης, Σήμερα Δημοτικής Ενότητας Δήμου Αγ. Βασιλείου» (Α.Α.Π. 161).
16. Την υπ’ αρ. 3822/02.08.1993 απόφαση του Νομάρχη Ρεθύμνου «Έγκριση μελέτης πολεοδόμησης οικισμού
Σπηλίου επαρχίας Αγ. Βασιλείου Νομού Ρεθύμνου»,
(Δ’ 1031).
17. Την υπ’ αρ. 5863/10.05.2023 αίτηση του Νεονάκη
Νικολάου του Μιχαήλ προς την τεχνική υπηρεσία του
Δήμου Αγ. Βασιλείου.
18. Την υπ’ αρ. 100/2022 απόφαση του Δημοτικού Συμβουλίου Αγ. Βασιλείου με την οποία αποφασίζεται κατά
πλειοψηφία «[…]μετά την αυτοδίκαιη άρση της ρυμοτομικής απαλλοτρίωσης στην ιδιοκτησία του Νεονάκη Νι-
κολάου η οποία βρίσκεται εντός του Ο.Τ. 28 εν μέρει στον
τομέα Ι και εν μέρει στον τομέα ΙΙ του ρυμοτομικού σχεδίου Σπηλίου, κατ’ εφαρμογή των διατάξεων της παρ. 1
του άρθρου 88 του ν. 4759/2020 να μην προχωρήσει σε
εκ νέου επιβολή της αρθείσας ρυμοτομικής απαλλοτρίωσης λόγω έλλειψης της οικονομικής δυνατότητας για
την άμεση καταβολή της προσήκουσας αποζημίωσης
στο δικαιούχο και λόγω του ότι δεν συντρέχουν σοβαροί
πολεοδομικοί λόγοι που να επιβάλλουν την διατήρηση μέρους του ακινήτου ως κοινόχρηστου[…]» (ΑΔΑ:
627ΗΩ6Τ-ΙΧΣ).
19. Την υπ’ αρ. 73/2023 απόφαση του Δημοτικού Συμβουλίου Αγ. Βασιλείου σύμφωνα με οποία «[…]γνωμο-
δοτεί θετικά στην προτεινόμενη τροποποίηση σχεδίου
πόλεως Σπηλίου που αφορά στην κατάργηση Κ.Χ. εντός
του Ο.Τ. 28 μετά από αυτοδίκαιη άρση και επέκταση δημιουργία χώρου στάθμευσης […]» (ΑΔΑ: ΨΚ02Ω6Τ-654).
20. Το υπ’ αρ. 9124/12.07.2023 έγγραφο της Διεύθυνσης Τεχνικών Υπηρεσιών Περιβάλλοντος και Ποιότητας
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
28 Ιανουαρίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 25
29.01.2025 09:43:00
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 25/28.01.2025
Ζωής Δήμου Αγ. Βασιλείου προς την Διεύθυνση Περιβάλλοντος και Χωρικού Σχεδιασμού Περιφέρειας Κρήτης
με το οποίο διαβιβάστηκε ο φάκελος του θέματος (αρ.
πρωτ. Περιφέρειας: 233858/17.07.2023).
21. Το υπ’ αρ. 256601/03.08.2023 έγγραφο της Διεύθυνσης Περιβάλλοντος και Χωρικού Σχεδιασμού Περι-
φέρειας Κρήτης με το οποίο ζητούνται συμπληρωματικά
στοιχεία.
22. Το υπ’ αρ. 16438/22.12.2023 έγγραφο της Διεύθυνσης Τεχνικών Υπηρεσιών Περιβάλλοντος και Ποιότητα
Ζωής Δήμου Αγ. Βασιλείου με το οποίο διαβιβάζονται
συμπληρωματικά στοιχεία (αρ. πρωτ. Περιφέρειας
690/02.01.2024).
23. Την υπ’ αρ. 280/2023 (σε ορθή επανάληψη) απόφαση του Δημοτικού Συμβουλίου Αγ. Βασιλείου σύμφωνα
με οποία «[…] 1. Ανακαλεί την 73/2023 απόφαση του
περί Τροποποίησης σχεδίου πόλης Σπηλίου που αφορά
στην κατάργηση Κ.Χ. εντός του Ο.Τ. 28 μετά από αυτοδίκαιη άρση και επέκταση δημιουργία χώρου στάθμευσης.
2. Τροποποιεί το ρυμοτομικό σχέδιο στο Ο.Τ. 28 του σχεδίου πόλης Σπηλίου και εγκρίνει στην ιδιοκτησία του
Νικολάου Νεονάκη κατάργηση Κ.Χ. εντός του Ο.Τ. 28
μετά από αυτοδίκαιη άρση και την δημιουργία άρση
και τη δημιουργία Κ.Χ. στο βόρειο τμήμα της ιδιοκτησίας με τους ισχύοντες όρους δόμησης όπως φαίνεται
στο από 2023 Νοεμβρίου τοπογραφικό διάγραμμα του
τοπογράφου μηχανικού Ξεζωνάκη Στυλιανού το οποίο
αποτελεί αναπόσπαστο μέρος της παρούσας απόφασης
[…]» (ΑΔΑ: ΨΒΩ9Ω6Τ-ΥΞΞ).
24. Το από 13.11.2023 αποδεικτικό τοιχοκόλλησης της
υπ’ αρ. 280/2023 απόφασης του Δημοτικού Συμβουλίου
Αγ. Βασιλείου.
25. Το τοπογραφικό διάγραμμα που συνοδεύει την
υπ’ αρ. 280/2023 απόφαση του Δημοτικού Συμβουλίου
Αγ. Βασιλείου και συντάχθηκε από τον Τοπογράφο Μηχανικό Ξεζωνάκη Στυλιανό.
26. Το υπ’ αρ. 33814/9.11.2022 έγγραφο της Διεύθυνσης Υπηρεσιών Δόμησης Δήμου Ρεθύμνου «Θεώρηση οι-
κοδομικών - ρυμοτομικών γραμμών και όρων δόμησης».
27. Τα αποδεικτικά επίδοσης στους εμπλεκόμενους.
28. Τις προσκομισθείσες φωτογραφίες.
29. Την ημερομηνία 11ος/2023 τεχνική έκθεση του
Τοπογράφου Μηχανικού Ξεζωνάκη Στυλιανού.
30. Την υπ’ αρ. 16336/21.12.2023 βεβαίωση του Δημάρχου Αγ. Βασιλείου σύμφωνα με την οποία κατά της
υπ’ αρ. 280/2023 απόφασης του Δημοτικού Συμβουλίου
Αγ. Βασιλείου δεν υποβλήθηκαν ενστάσεις.
31. Την υπ’ αρ. 16337/21.12.2023 βεβαίωση του Δημάρχου Αγ. Βασιλείου σύμφωνα με την οποία οι σύμ-
βουλοι που έλαβαν μέρος στην 280/2023 απόφαση Δ.Σ.
δεν έχουν έννομο συμφέρον από την προτεινόμενη τροποποίηση.
32. Την υπ’ αρ. 16338/21.12.2023 βεβαίωση του Δημάρχου Αγ. Βασιλείου σύμφωνα με την οποία:
i. Η προτεινόμενη τροποποίηση δεν προκαλεί δαπάνη
εις βάρος του προϋπολογισμού του Δήμου.
ii. Με την προτεινόμενη τροποποίηση δεν θίγονται
υπάρχουσες οικοδομές που έχουν αναγερθεί με νόμιμη
οικοδομική άδεια και τα όμορα οικόπεδα παραμένουν
άρτια.
33. Το υπ’ αρ. 19081/18.01.2024 έγγραφο της Διεύθυνσης Περιβάλλοντος και Χωρικού Σχεδιασμού Περιφέρει-
ας Κρήτης με το οποίο ζητούνται τα συμπληρωματικά
στοιχεία που δεν προσκομίστηκαν.
34. Το υπ’ αρ. 1069/02.02.2024 έγγραφο της Διεύθυνσης Τεχνικών Υπηρεσιών Περιβάλλοντος και Ποιότητα
Ζωής Δήμου Αγ. Βασιλείου με το οποίο διαβιβάζονται
συμπληρωματικά στοιχεία (αρ. πρωτ. Περιφέρειας:
39496/02.02.2024).
35. Την με ημερομηνία 31.01.2024 Έκθεση Ελέγχου
Τίτλων ιδιοκτησίας της δικηγόρου Μαρία- Βασιλική Χ.
Λουλούδη.
36. Tο υπ’ αρ. 48095/12.02.2024 έγγραφο της Διεύθυνσης Περιβάλλοντος και Χωρικού Σχεδιασμού Περιφέρει-
ας Κρήτης με το οποίο ζητούνται τα συμπληρωματικά
στοιχεία που δεν προσκομίστηκαν με τα προηγούμενα
έγγραφα.
37. Το υπ’ αρ. 3796/19.03.2024 έγγραφο της Διεύθυνσης Τεχνικών Υπηρεσιών Περιβάλλοντος και Ποιότητα
Ζωής Δήμου Αγ. Βασιλείου με το οποίο διαβιβάζονται
συμπληρωματικά στοιχεία (αρ. πρωτ. Περιφέρειας:
117508/08.04.2024).
38. Τα με ημερομηνία 14.05.2024 και 15.05.2024 μηνύματα ηλεκτρονικού ταχυδρομείου προς τον ιδιώτη
μηχανικό και την Τεχνική Υπηρεσία Δήμου Αγ. Βασιλείου
που αφορούν διορθώσεις στο τοπογραφικό και συμπληρώσεις στο φάκελο.
39. Το υπ’ αρ. 7286/06.06.2024 έγγραφο της Διεύθυνσης Τεχνικών Υπηρεσιών Περιβάλλοντος και Ποιότητα
Ζωής Δήμου Αγ. Βασιλείου με το οποίο διαβιβάζονται
συμπληρωματικά στοιχεία (αρ. πρωτ. Περιφέρειας:
199425/07.06.2024).
40. Την υπ’ αρ. 9528/26.07.2024 βεβαίωση της Διεύθυνσης Τεχνικών Υπηρεσιών Περιβάλλοντος και Ποιό-
τητας Ζωής Δήμου Αγ. Βασιλείου, ότι δεν υποβλήθηκαν
ενστάσεις κατά της υπ’ αρ. 280/2023 απόφασης του Δημοτικού Συμβουλίου.
41. Το υπ’ αρ. 9529/26.07.2024 έγγραφο της Διεύθυνσης Τεχνικών Υπηρεσιών Περιβάλλοντος και Ποιότητα
Ζωής Δήμου Αγ. Βασιλείου με το οποίο διαβιβάζονται
συμπληρωματικά στοιχεία (αρ. πρωτ. Περιφέρειας
263587/29.7.2024).
42. Την υπ’ αρ. 300557/02.09.2024 εισήγηση της Διεύθυνσης Περιβάλλοντος και Χωρικού Σχεδιασμού Περιφέ-
ρειας Κρήτης προς το Α’ ΣΥΠΟΘΑ Π.Ε. Ρεθύμνου
43. Το υπ’ αρ. 1/2024 πρακτικό του Α’ ΣΥΠΟΘΑ Π.Ε.
Ρεθύμνου (θέμα μοναδικό, ημερομηνία συνεδρίασης
18.10.2024) το οποίο γνωμοδοτεί ομόφωνα υπέρ της τροποποίησης (αρ. πρωτ. Περιφέρειας: 403200/14.11.2024).
44. Το γεγονός ότι οι διατάξεις της παρούσας απόφασης δεν αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ-ΜΙΤΟΣ.
Και επειδή:
1. Με την υπ’ αρ. 3822/02.08.1993 απόφαση του Νομάρχη Ρεθύμνου  «Έγκριση μελέτης πολεοδόμησης
οικισμού Σπηλίου επαρχίας Αγ. Βασιλείου Νομού Ρεθύμνου» (Δ’ 1031), δεσμεύτηκε τμήμα της ιδιοκτησίας για
δημιουργία Κ.Χ. εντός του Ο.Τ. 28, ενώ τμήματα αυτής
ρυμοτομούνται για την δημιουργία τμημάτων της οδού
στη βόρεια και ανατολική πλευρά του Ο.Τ. 28.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 25/28.01.2025
2. Έχουν περάσει δεκαπέντε (15) έτη από την έγκριση
του ρυμοτομικού σχεδίου, με το οποίο επιβλήθηκε για
πρώτη φορά η ρυμοτομική απαλλοτρίωση και σύμφωνα
με την παρ. 1 του άρθρου  88 του ν. 4759/2020, αυτή αίρεται αυτοδικαίως χωρίς να απαιτείται η έκδοση σχετικής
διαπιστωτικής πράξης.
3. Μετά από την άρση της ρυμοτομικής απαλλοτρίωσης ο ιδιοκτήτης υπέβαλε σχετικό αίτημα προς τον Δήμο
Αγ. Βασιλείου (σχετ. 17).
4. Μετά την υποβολή του σχετικού αιτήματος του ιδιοκτήτη ο Δήμος Αγ. Βασιλείου σταθμίζοντας τις πολεο-
δομικές ανάγκες και τις οικονομικές δυνατότητές του,
με την υπ’ αρ. 100/2022 (ΑΔΑ: 627ΗΩ6Τ-ΙΧΣ) απόφαση
του Δημοτικού Συμβουλίου Αγ. Βασιλείου αποφασίζει να
μην γίνει επανεπιβολή της ρυμοτομικής απαλλοτρίωσης.
5. Το Δημοτικό Συμβούλιο με την υπ’ αρ. 280/2023
απόφαση αποφασίζει την τροποποίηση του σχεδίου
πόλης με ταυτόχρονη επιβολή εισφοράς σε γη, η οποία
για το τμήμα της ιδιοκτησίας εντός του τομέα I υπολογίζεται σύμφωνα με την περ. β’ της παρ. 2 του άρθρου 20
του ν. 2508/1997 (Α’ 124) ,ενώ για το τμήμα εντός του
τομέα IΙ υπολογίζεται με το άρθρο 8 του ν. 1337/1983.
6. Σύμφωνα με το υπ’  αρ. 1/2024 πρακτικό του
Α’ ΣΥΠΟΘΑ Π.Ε Ρεθύμνου (θέμα μοναδικό, ημερομηνία
συνεδρίασης 18.10.2024) το Συμβούλιο γνωμοδότησε
ομόφωνα υπέρ της έγκρισης της αιτούμενης τροποποίησης όπως διατυπώνεται στην εισήγηση της Διεύθυνσης
Περιβάλλοντος και Χωρικού Σχεδιασμού Περιφέρειας
Κρήτης.
7. Με την παρούσα τροποποίηση δεν προκαλείται
δαπάνη σε βάρος του Προϋπολογισμού του Κράτους,
αποφασίζουμε:
Την τροποποίηση της εγκεκριμένης πολεοδομικής
μελέτης οικισμού Σπηλίου Δήμου Αγ. Βασιλείου μετά
από αυτοδίκαιη άρση ρυμοτομικής απαλλοτρίωσης
της ιδιοκτησίας με στοιχεία Μ-Β-27-…-33-Γ-Δ-Ε-Ζ-ΗΘ-40-Ξ-Ω-Ψ-Χ-Τ53-46-47-Τ54-Τ55-49-50-…-60-1-2-61-
3-4-…-15-Τ64-Τ30-16-18-19-20-21-Ι-Κ-Λ-Μ, εντός του
Ο.Τ.  28, σύμφωνα με το Κεφαλαίο Η’ του ν. 4759/2020
και συγκεκριμένα:
1. Τον αποχαρακτηρισμό του τμήματος της ιδιοκτησίας με στοιχεία (Ξ-Ω-Ψ-Χ-Φ -Τ53-Τ10-Τ54- Τ55- Τ56-Τ57-
Τ58-Τ59- Ξ), από Κοινόχρηστο Χώρο (Κ.Χ.) σε οικοδομήσιμο χώρο (Ο.Τ. 28),
2. τη δημιουργία Κοινόχρηστου Χώρου (Κ.Χ.) με στοιχεία (Α,  Β, Γ, Δ, Ε, Ζ, Η, Θ, Ι, Κ, Λ, Μ, Ν, Α) στην βορειοανα-
τολική πλευρά του Ο.Τ. 28 ως επιβολή εισφοράς σε γη
στην παραπάνω ιδιοκτησία, σύμφωνα με τα οριζόμενα
στην παρ. 4 του άρθρου 90 του ν. 4759/2020 και το άρθρου 8 του ν. 1337/1983, όπως αντικαταστάθηκε με το
άρθρο 1 του Κεφαλαίου Α’ του ν. 4315/2014,
3. την επανεπιβολή της ρυμοτομικής απαλλοτρίωσης
των τμημάτων της ιδιοκτησίας με στοιχεία Β-27-28-2930-31-32-33-Γ-Β, με στοιχεία 57-58-59-60-1-2-61-Τ15-57
και με στοιχεία Τ53-46-47-Τ54-Τ10- Τ53 για την δημιουργία τμημάτων της οδού βόρεια και ανατολικά του Ο.Τ. 28,
4. την επιβολή όρων και περιορισμών δόμησης που
ισχύουν στην περιοχή στο τμήμα που αποχαρακτηρίζεται,
όπως όλα τα παραπάνω απεικονίζονται στο συνημμένο τοπογραφικό διάγραμμα του Τοπογράφου Μη-
χανικού Στυλιανού Ξεζωνάκη, το οποίο συνοδεύει την
υπ’ αρ. 280/2023 απόφαση του Δημοτικού Συμβουλίου
Αγ. Βασιλείου.
Κατά της παρούσας επιτρέπονται προσφυγές στη
Γραμματέα της Αποκεντρωμένης Διοίκησης Κρήτης,
εντός δεκαπέντε ημερών (15 ημερών) από την κοινοποίηση της στους ενδιαφερομένους ή την ανάρτηση της
στο διαδίκτυο, για παράβαση νόμων και μόνο, σύμφωνα
με το άρθρο 227 του ν. 3852/2010 (Α’ 87).
Η ισχύς της παρούσας απόφασης αρχίζει από τη δημοσίευσή της στη Εφημερίδα της Κυβερνήσεως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 25/28.01.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 25/28.01.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 25/28.01.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 25/28.01.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 25/28.01.2025
Η απόφαση αυτή να δημοσιευθεί στην Εφημερίδα της Κυβερνήσεως.
Ηράκλειο, 18 Δεκεμβρίου 2024
Ο Περιφερειάρχης
ΣΤΑΥΡΟΣ ΑΡΝΑΟΥΤΑΚΗΣ

[Source: 20250400025.pdf | Tokens: 11703]